
STANOVISKO
Výbor pre občianske slobody, spravodlivosť a vnútorné veci vyzýva Výbor pre kontrolu rozpočtu, aby ako gestorský výbor zaradil do návrhu uznesenia, ktorý prijme, tieto body:
<RepeatBlock-Dec></RepeatBlock-Dec>
1.	konštatuje, že prevádzkový rozpočet európskeho dozorného úradníka pre ochranu údajov (EDPS) na rok 2024 predstavoval 24 329 460 EUR, čo je v porovnaní s konečným rozpočtom na rok 2023 zvýšenie o 7 %; víta, že v roku 2024 bola miera plnenia viazaných rozpočtových prostriedkov EDPS 96 %;
2.	berie na vedomie posilnené postavenie EDPS vo viacerých nových legislatívnych aktoch, ktoré naňho delegujú ďalšie úlohy, vrátane aktu o umelej inteligencii, na základe ktorého sa EDPS stáva príslušným orgánom pre inštitúcie, agentúry, úrady a orgány Únie; zdôrazňuje, že tieto dodatočné úlohy delegované spoluzákonodarcami si vyžadujú zodpovedajúce zdroje, aby si EDPS mohol účinne plniť svoje povinnosti;
3.	podčiarkuje úlohu EDPS, pokiaľ ide o dohľad nad operáciami spracovania osobných údajov v inštitúciách, orgánoch, úradoch a agentúrach Európskej únie a pri poradenstve; vyjadruje znepokojenie nad tým, koľko času potrebuje EDPS na vybavenie sťažností; pripomína rozhodnutie európskej ombudsmanky zo 7. novembra 2024 vo veci 1888/2023/TM, v ktorom ombudsmanka uviedla, že šesť rokov nie je primeraný časový rámec na to, aby EDPS dokončil posúdenie sťažnosti, a že prístup EDPS bol v tomto prípade nesprávnym úradným postupom; berie na vedomie zistenie ombudsmanky, že EDPS rovnako neinformoval sťažovateľa o vývoji uvedeného prípadu;
4.	víta, že EDPS v roku 2024 vybavil 77 prípustných sťažností, čo je v porovnaní s rokom 2023 nárast o 33 %; konštatuje, že nie je jasné, kedy boli tieto sťažnosti podané, a preto vyzýva EDPS, aby zlepšil transparentnosť postupov a zverejnil údaje o počte prípustných sťažností prijatých každý rok, o priemernom čase potrebnom na ich prešetrenie a vyriešenie a o dôvodoch výrazných oneskorení; naliehavo vyzýva EDPS, aby sa zamyslel nad svojimi kľúčovými ukazovateľmi výkonnosti a zabezpečil, aby sa uplatňovali na vybavovanie sťažností, ako aj na stanovené ciele vybavovania sťažností a vyšetrovaní, podobne ako v prípade európskej ombudsmanky;
5.	víta redukciu nákladov na služobné cesty zamestnancov EDPS a zníženie počtu služobných ciest zamestnancov z 246 v roku 2023 na 218 v roku 2024; vyzýva EDPS, aby ďalej posudzoval, či sa zdroje vynaložené na misie využívajú primerane a či prispievajú k ochrane osobných údajov v inštitúciách, orgánoch, úradoch a agentúrach EÚ; konštatuje, že v roku 2024 sa EDPS zúčastnil na viacerých podujatiach vrátane komerčných akcií a že v súlade s politikou verejných vystúpení EDPS sa „za normálnych okolností očakáva, že organizátori pokryjú cestovné náklady a náklady na ubytovanie“; vyjadruje obavy v súvislosti so skutočnosťou, že EDPS naďalej neposkytuje informácie o počte služobných ciest financovaných organizátormi alebo inými tretími stranami, čím sa znižuje transparentnosť, pokiaľ ide o výdavky EDPS na služobné cesty; naliehavo vyzýva EDPS, aby zlepšil svoje politiky a postupy týkajúce sa transparentnosti výdavkov na služobné cesty;

6.	konštatuje, že EDPS uzavrel v roku 2024 jediné vyšetrovanie, pričom v roku 2023 neuzavrel žiadne, vydal 25 stanovísk, čo je pokles v porovnaní s 54 stanoviskami vydanými v roku 2023, a vykonal tri audity, čo je pokles v porovnaní s piatimi auditmi v roku 2023; naliehavo vyzýva EDPS, aby vo svojich KPI jasne rozlišoval medzi skutočnými auditmi a návštevami.

PRÍLOHA: VYHLÁSENIE O POSKYTNUTÝCH INFORMÁCIÁCH
<FootprintIntro>V súlade s článkom 8 prílohy I k rokovaciemu poriadku spravodajkyňa výboru požiadaného o stanovisko vyhlasuje, že do svojho stanoviska zahrnula informácie k záležitostiam týkajúcim sa predmetu spisu, ktoré jej počas prípravy stanoviska až do jeho prijatia vo výbore poskytli títo zástupcovia záujmových skupín, na ktorých sa vzťahuje medziinštitucionálna dohoda o povinnom registri transparentnosti[footnoteRef:1], alebo títo zástupcovia verejných orgánov tretích krajín vrátane ich diplomatických misií a veľvyslanectiev:</FootprintIntro> [1:  Medziinštitucionálna dohoda z 20. mája 2021 medzi Európskym parlamentom, Radou Európskej únie a Európskou komisiou o povinnom registri transparentnosti (Ú. v. EÚ L 207, 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Zástupcovia záujmových skupín, na ktorých sa vzťahuje medziinštitucionálna dohoda o povinnom registri transparentnosti

	Transparency International EU / EU transparency register: 501222919-71


Vypracovanie uvedeného zoznamu je vo výlučnej zodpovednosti spravodajkyne výboru požiadaného o stanovisko.

